Erredox adierazle

Erredox adierazlea oxidatzaile-erreduktore bikote bat zeinetan bi formetako bakoitzak kolore ezberdina duen. Hortaz erredox balorazioetan usatzen dira. Horietan aldatzen den aldagais sistema kimikoaren potentzial elektrikoa (Eº) izaten da. Erredox adierazle batek, beraz, potentzial bat du. Halako adierazle bat disoluzio bati gehitzen zaionean, kolore bat edo beste izaten du, disoluzioaren potentziala adierazlearen potentzialaren azpitik edo gainetik badago.

 Adierazle-motak 

 Adierazle ez-espezifikoak 
Kasu honetan, adierazlearen espezie oxidatuak eta erreduzituak kolore desberdinak dituzte. Hori dela eta, espezie hauen erredox-jokabidea kontuan izan behar da adierazle gisa erabiltzerakoan. 

Adierazi den bezela, kolorearen aldaketa honelaxe adieraz daiteke:

A (oxi, 1 kolorea) + n e^- <=>A (erre, 2 kolorea)

Adierazlearen kontzentrazio osoa oso baxua izaten denez gero ez du inolako eraginik sistemaren potentzialetan. Hala ere, adierazleak erabilgarriak diren ala ez jakiteko kolorearen aldaketa baliokidetasun-potentzialaren inguruan gertatu behar da. 

AdierazleaKolorea (erred.)Kolorea (oxi)E0, VMetileno-urdinakolorgeaurdina0,530Ferroinagorriaurdina1,147Difenilamina sulfonatoakoloregeapurpura0,850Nitroferroína gorriaurdina1,250Fenosafraninakolorgeagorria0,2802,2'-bipiridina (burdina-konplexua)urdinagorria0,9702,2'-bipiridina (rutenio-konplexua)urdinahoria1,290p-nitrofenilaminakolorgeamorea1,060Difenilaminakolorgeamorea0,755Indigo tetrasulfonatokolorgeagorria0,360Indigo monosulfonatokolorgeaurdina0,260

 Adierazle espezifikoak 
Adierazle espezifikoek potentzial-aldaketaz gain adierazlearen eta erreaktibo baten arteko erreakzioaren ondorioz kolorea aldatzen dute. Hauen arteko erabilgarrienak hauexek dira: 

 Almidoia. Konposatu honek iodoa, I2 edo triioduro ioia (I3-) dagoenean, kolore urdin biziko konplexua eratzen du. Triioduro anioairen kolorea bere kolore hori bereizgarriagatik erraz ikus daitekeen arren, almidoia dagoenean, balorazioaren azken puntua errazago hautematen da, iodo edo triioduro 10-5 M kontzentrazioarekin nahikoa baita iodo-almidoi konplexuaren kolore urdina hautemateko
 Permanganatoa. Baloratzailea permanganatoa denean bera izaten da adierazlea, autoadierazlea hain zuzen, zeren eta MnO4-k kolore morea baitu eta Mn2+-a, aldiz, kolorgea baita. 

 Erreferentziak 

Kategoria:Kimika analitikoa